Så anbefaler vi dig at købe et abonnement i det pågældende land. Også selv om det er et EU-land, hvor du normalt kan bruge EU-roaming. Ellers risikerer du at blive takseret for alt forbrug, du har brugt under dit udlandsophold. Flytter du til et EU-land, skal du nemlig være opmærksom på EU's ”Fair Use Policy”.
EU’s ”Fair Use Policy”
EU har defineret en såkaldt ”Fair Use Policy”, der betyder, at hvis et abonnement over en længere periode hovedsageligt bliver benyttet i udlandet, er udbyderen af abonnementet berettiget til at opkræve EU-takst for alt forbrug foretaget i EU.  Der er tale om en periode på 4 måneder.